Репнин је захтевао верске слободе за православне и протестанте. То је изазвало жестоку реакцију католичке цркве и дошло је до рата Конфедерације из Бара са Русијом. Рат је трајао од 1768. до 1772. године. Конфедерацију из Бара представљало је пољско племство (шљахта), које је било незадовољно руским мешањем у пољске унутрашње ствари, а били су незадовољни и краљем. Пољско племство позивало је у помоћ стране силе. Тада је започео и рат Турске против Русије (1768—1774). Стране силе су се почеле мешати. Аустрија је у почетку помагала Пољаке.